Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: szóló 1997. évi CLIV. törvény (a továbbiakban: Eütv.)]...
Paragraph Index: 1073

3. Az Rtv. 38. §-ának (1) bekezdése alapján a rendõrség 24 óra idõtartamra jogosult az elõállított személyt õrizetbe venni, ha az õrizetbe vételt a személyazonosság megállapítása vagy az õrizetbe vett személy érdeke (ittasság vagy más okból ön- vagy közveszélyes állapotban van) szükségessé teszi. A törvényi rendelkezésbõl — megítélésem szerint — jól kiolvasható, hogy az Rtv. 38. § (1) bekezdése a közbiztonsági õrizetbe vétel feltételeként nem egyszerûen az õrizetbe vett személy érdekét jelöli meg, hanem ennek célját (mint az idézett zárójeles kiegészítésbõl kitûnik) tovább pontosítva rögzíti: ez az intézkedés csak akkor foganatosítható, ha az érintett személy ön- vagy közveszélyes állapotban van. Mindebbõl jól láthatóvá válik, hogy ezekkel az intézkedésekkel a jogalkotó az érintett személy (vagy környezete) életének védelmét kívánja szolgálni. Ezen esetben tehát nem önmagában az érintett személy érdeke, hanem az emberi élet védelme, mint alapjog áll szemben a személyi szabadság korlátozásával. Mindezek alapján a támadott rendelkezések alkotmányossága megítélésénél az Alkotmánybíróságnak a mérlegelésbe be kellett volna vonnia az Alkotmány 54. § (1) bekezdésében meghatározott élethez való alapvetõ jogot is.

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes